钦定古今图书集成/明伦汇编/官常典/第656卷 > 胡稷言
## 钦定古今图书集成/明伦汇编/官常典/第656卷 > 胡稷言

按《苏州府志》：“稷言，字正思，世为永康人，因祖葬吴下，
遂家于苏。少学文，于宋祁得古法。长有志节，以所著
《时议》献，范仲淹称之。既从胡瑗学，遂精经术，以特奏
补官，调晋陵尉，历主鄞县簿，山阴丞。以不能究所施，
乞致仕。即所居临顿里，筑小圃，自比靖节。种五柳名
其堂。淡然寡欲，独喜延引后辈，日晡不复饮食，客至”，
具熟水一杯而已。年八十馀卒。